text: [{"text_idx": "#000005", "text": "Bulchaan aanaa Daangur Obbo Kaasaahuun Foorii gama isaatiin akka beeksisetti, haleellaa kanaan daa\u2019imman dabalatee namoonni 57 ol kan ajjeefaman yoo tahu, namoonni 16 madaawuufi manneen 66 guutummaatti ibiddaan barbadaa\u2019uu VOA\u2019tti hime. Dabalataanis namoonni haleellaa kanaan miidhaman Hospitaala Paawweetti yaalamaa jiraachuu ibsame."}, {"text_idx": "#000006", "text": "Qondaaltonni naannichaa Ji\u2019oota muraasa duras jiraattota saba Gumuz naannoo Amaaraa keessa jiraatan irratti haleellaa raawwatameen namoonni heddu ajjeefamuu ibsuun, naannichatti ammas tasgabbiin guutuun akka hin jirreefi qaamolee nageenyaa federaalaa fi raayyaa ittisa biyyaa waliin hojjataa akka jiran himan"}, {"text_idx": "#000007", "text": "Haleellaa kanaan walqabatee meeshaan waraanaa fi namoonni too\u2019annoo jala oolan jiraachuus qondaaltonni Naannoo Benshaangul Gumuz ibsanii jiru."}, {"text_idx": "#000011", "text": "Gamtaan Munshidoota Sikkoo fi Mandoo Hundeeffame"}]